b'\n_START_ARTICLE_\nFantastic Beasts and Where to Find Them\n_START_SECTION_\nBuku Rekaan\n_START_PARAGRAPH_\nBuku ini merupakan salah satu buku yang telah dijadikan kenyataan kerana buku ini sebenarnya adalah buku yang dihasilkan daripada buku rekaan daripada seorang watak rekaan iaitu pakar Magizoologi dan penulis buku ini iaitu Newt Scamander. Di dalam siri Harry Potter, Magizoologi adalah kajian terhadap makhluk ajaib yang muncul dalam siri Harry Potter._NEWLINE_Albus Dumbledore, pengetua Hogwarts, telah menyumbangkan prakata beliau yang menjelaskan tujuan edisi khas buku ini diterbitkan (sebenarnya tujuannya adalah untuk mengutip derma hasil penjualan buku ini). Pada penghujung prakata beliau, beliau telah berkata pada golongan Muggle, "...the amusing creatures described hereafter are fictional and cannot hurt you." ("...makhluk-makhluk ajaib yang menakjubkan yang ditampilkan ialah rekaan semata-mata dan tidak dapat mencederakan kamu."). Kepada golongan ahli sihir pula beliau berkata, "Draco dormiens nunquam titillandus", yang sebenarnya adalah moto Hogwarts . Frasa ini adalah frasa Latin yang bermaksud "Jangan Menganggu Naga yang Sedang Tidur"._NEWLINE_Fantastic Beasts & Where to Find Them mengandungi sejarah Magizoologi dan mengambarkan 75 spesies haiwan ajaib yang dapat dijumpai di seluruh dunia. Scamander telah mengumpulkan kebanyakan makklumat yang berada di dalam buku ini hasil perjalanan merantau beliau selama bertahun-tahun merentasi lima benua. Penulis rekaan ini telah mendedahkan bahawa edisi pertama buku ini telah ditauliahkan kepada Encik Augustus Worme, pengusaha kedai Obscurus Book (Kedai Buku Obscurus) pada tahun 1918. Walau bagaiamanapun, buku ini hanya diterbitkan pada tahun 1927 dan kini telah mencapi edisi yang ke 52._NEWLINE_Buku ini adalah antara buku teks yang diperlukan oleh pelajar tahun pertama di Hogwarts, yang telah diguna pakai semenjak edisi pertama lagi. Walau bagaimanapun, tidak dapat dijelaskan mengapa pelajar tahun pertama memerlukan buku ini kerana mereka hanya menggunakan buku ini pada tahun ketiga mereka iaitu semasa subjek Penjagaan Makhluk Ajaib. Berkemungkinan juga buku ini digunakan sebagai ensiklopedia untuk subjek Pertahanan Terhadap Ilmu Hitam. Albus Dumbledore juga menyatakan bahawa buku ini amat berguna untuk kegunaan seharian selain untuk belajar di Hogwarts._NEWLINE_Terdapat beberapa nota tambahan, kesan contengan, dan komen dari Harry, Ron dan satu daripada Hermione. Berdasarkan komen mereka, mungkin ia telah dicoretkan semasa mereka berada di tahun keempat mereka iaitu semasa buku Harry Potter dalam Piala Api. Komen-komen dan kesan-kesan contengan ini adalah maklumat tambahan kepada para peminat, contohnya, pada bahagian Acromantula, terdapat nota yang mengesahkan kewujudan Acromantula di Scotland._NEWLINE_Disesuaikan dengan tajuk buku, rekaan buku ini turut terdapat satu kesan cakaran dari haiwan yang tidak dapat dikenal pasti.\n_START_SECTION_\nNewt Scamander\n_START_PARAGRAPH_\nNewton "Newt" Artemis Fido Scamander merupakan penulis rekaan bagi buku Fantastic Beasts and Where to Find Them, dilahirkan pada tahun 1897. Mengikut bahagian buku "About the Author" ("Mengenai Penulis"), Scamander menjadi seorang ahli magizoologi adalah kerana minat beliau terhadap makhluk ajaib ditambahkan lagi dengan dorongan ibunya, seorang pembiak Hippogriff._NEWLINE_Selepas menamatkan pengajiannya di Hogwarts, Scamander telah menyertai Kementerian Sihir di bawah Jabatan Kawalan dan Pengawalan Makhluk Ajaib. Kerjayanya termasuklah bertugas di Pejabat Penempatan Semula Elf Rumah, kemudian berpindah ke Bahagian Haiwan Ganas di bawah jabatan yang sama, pembentukan Senarai Daftar Seigala Jadian pada tahun 1947, pelulusan Pengharaman Pembiakan Secara Uji Kaji pada tahun 1965, dan pelbagai lawatan sambil membuat kajian untuk Biro Kajian dan Kekangan Naga. Sumbangan beliau terhadap bidang magizoologi telah melayakkan beliau untuk menerima Anugerah Merlin, Kelas Kedua pada 1979._NEWLINE_Beliau sekarang telah bersara, dan menetap di Dorset bersama isterinya Porpetina dan haiwan peliharaan mereka iaitu Kneazle yang setiap seekor diberi nama Hoppy, Milly dan Mauler._NEWLINE_Sungguhpun J. K. Rowling tidak pernah menyembunyikan hakikat bahawa beliau adalah penulis sebenar buku tersebut, namun beliau tidak begitu mengambil kira tentang penggunaan nama pedengan Newt Scamander pada buku hasil tulisan beliau._NEWLINE_Di dalam versi filem Harry Potter and the Prisoner of Azkaban, nama beliau pernah muncul dalam Peta Penjarah, namun mengapa beliau berada di dataran Hogwarts tidak dapat diketahui.'